cyanic-selkie/wikianc huggingface dataset:
פרק 1 לחוקת ארצות הברית
סעיף 1: זמן, מקום ואופן בחירת הנציגים לקונגרס
"סעיף הבחירות" (באנגלית: Elections Clause) מקנה לבתי המחוקקים של המדינות את הסמכות לקבוע כללים וחוקים לגבי המקום, הזמן ואופן בחירת הנציגים לקונגרס של ארצות הברית. עם זאת, הסעיף מסמיך את הקונגרס לחוקק חוקים לגבי ניהול בחירות, שיהיו אחידים עבור כל המדינות. במקרה שבו חוק של מדינה מסוימת אינו עולה בקנה אחד עם החוק הפדרלי שהתקין הקונגרס, החוק הפדרלי הוא עליון. בכך יוצר הסעיף היררכיה, שנותנת לקונגרס בכורה בקביעת כללי הבחירות, אך מאפשרת למדינות לקבוע כללים בנושאים שבהם לא התערב הקונגרס. בכך קיוו מנסחי החוקה שיתאפשר לקונגרס למנוע מהמדינות לקבוע נוהלי בחירות לא הוגנים או לחבל בסמכות הקונגרס על ידי מניעת קיום הבחירות.
למרות החקיקה הפדרלית, חלק ניכר מהרגולציה של הבחירות נשאר בסמכות המדינות. תחום זה כולל חקיקה בנוגע לרישום בוחרים, אופן ההצבעה, הגנה על בטיחות והגינות הבחירות, הליכי ספירה של תוצאות הבחירות, קביעת תוצאות הבחירות וכדומה. היסטורית, מדינות (במיוחד מדינות דרום ארצות הברית) עשו שימוש בכוח זה כדי לדכא הצבעה של עניים, מיעוטים ושחורים. כך למשל, נעשה שימוש במבחני קרוא וכתוב, דרישה להציג מסמכים שונים, וכללים לגבי הצבעה מוקדמת, על מנת ליצור תנאים עדיפים לרוב הלבן. באופן עקרוני, הסמכות של המדינות ושל הקונגרס לקבוע את אופן וזמן ההצבעה היא מוגבלת, שכן אסור לחוקים שנחקקים מתוקף סעיף הבחירות לסתור סעיפים אחרים בחוקה. ספציפית, התיקון ה-14 והתיקון ה-15 לחוקה אוסרים על מדיניות בחירות שמפלה אזרחים על רקע גזע או צבע עור. עם זאת, גם אחרי התיקונים לחוקה המשיכו מדינות להשתמש בכוחן לחוקק בנושא ניהול הבחירות על מנת להפלות מיעוטים, והנושא מעורר מחלוקת רבה גם כיום.
A7S
ב-15 בינואר 2021, A7S הוציא בשיתוף פעולה עם טופיק ו-ATB, את הסינגל "" של ATB. גרסת הכיסוי הגיעה בשיאה למקום השישי בגרמניה, למקום ה-8 במצעד הסינגלים הבריטי ולמקום העשירי של מצעד שירי הדאנס/אלקטרוני של בילבורד.
פרק 1 לחוקת ארצות הברית
סעיף 2: מועד כינוס הקונגרס
האבות המייסדים של ארצות הברית היו ביקורתיים כלפי המערכת הפוליטית הבריטית, שהסמיכה את המונרך, כראש הרשות המבצעת, לכנס ולפזר את הפרלמנט, ואשר איפשרה לו להשתמש בסמכות זו כנגד האופוזיציה לשלטונו. בהתאם, החוקה קובעת שיהיה מועד קבוע לכינוס הפרלמנט, ללא צורך באישור הנשיא. הפרק השני לחוקה מאפשר לנשיא לכנס את הקונגרס במקרים מיוחדים, אך הקונגרס יכול להתכנס גם בלי הוראתו. מסיבות שונות החליטו מנסחי החוקה שיום שני הראשון בחודש דצמבר הוא זמן טוב לכינוס הפרלמנט, בין השאר בגלל סמיכות תאריך זה לבחירות. החוקה מאפשרת למחוקקים, במפורש, לקבוע בחוק יום אחר לכינוס הקונגרס.
סעיף 1: שכר וחסינות חלקית
לחברי בתי המחוקקים יש חסינות ממעצר, אך חסינות זו מוגבלת למקרים שאינם מערבים בגידה, עבירה חמורה או הפרת השלום. בפסק דין ויליאמסון נגד ארצות הברית (1908) פירש בית המשפט העליון שהחסינות אינה תקפה למקרים של ביצוע פשע כלשהו. בית המשפט הסביר שהביטוי "בגידה, עבירה חמורה (felony) והפרת השלום (breach of peace)" היה מוכר למנסחי החוקה מהסייגים בחוק הנוגע לפריבילגיות של נציגים בפרלמנט האנגלי; הביטוי הובן על ידם ככולל כל מקרה של עבירה פלילית. הביטוי "הפרת השלום" אינו מוגבל רק למקרים מובהקים של הפרת הסדר הציבורי, אלא לכל פשע. מכאן שהחסינות היא מפני מעצר אזרחי בלבד. בפסק דין לונג נגד הנסל קבע בית המשפט שחסינות זו אינה כוללת חסינות מפני הליך משפטי אזרחי.
סעיף 2: תהליך החקיקה וכוח הווטו של הנשיא
ג'ורג' וושינגטון היה הנשיא הראשון שהטיל וטו על חקיקת הקונגרס, ב-5 באפריל 1792. הצעת החוק שעליה הטיל וטו הייתה תוכנית לחלוקה מחדש של המושבים בקונגרס, אשר הייתה מעניקה עדיפות למדינות הצפון. עד מלחמת האזרחים השתמשו נשיאי ארצות הברית בכוח הווטו במשורה; שישה נשיאים לא השתמשו בו כלל. בתקופת הרקונסטרקציה החל שימוש נרחב יותר בכוח הווטו, כאשר אנדרו ג'ונסון השתמש בו 29 פעמים (כולל מקרים של וטו כיס). הנשיא שהשתמש בכוח הווטו במספר הפעמים הרב ביותר היה פרנקלין דלנו רוזוולט, שהטיל וטו 635 פעמים (רגילים וכיס). הפעם הראשונה שבה עקף הקונגרס וטו של הנשיא הייתה ב-3 במרץ 1845, בתקופת הנשיאות של ג'ון טיילר. נכון לדצמבר 2020 עקף הקונגרס וטו של הנשיא 111 פעמים מתוך 1,516 מקרים של וטו רגיל (כ-7%).
סעיף 3: הסדרת המסחר
בעידן הפרוגרסיבי של תחילת המאה העשרים, נטה בית המשפט עדיין להגדרה צרה של "מסחר", שכללה פעילויות חליפין, קנייה, מכירה, או תנועה של דברים או של בני אדם. תחת הגדרה זו נושאים כגון תנאי עבודה, ביטוח, ייצור וגידול חקלאי לא היו בסמכות הממשל. לדוגמה, פסק דין מ-1918 פסל חקיקה של הקונגרס שאסרה על תנועה בין מדינות של מוצרים שיוצרו על ידי ילדים מתחת לגיל 14 או במפעלים בהם בני נוער בגילים 14–16 עובדים יותר מ-8 שעות ביום. בית המשפט קבע שמטרת החוק היא להסדיר תנאי עבודה וייצור, תחומים שאינם נכללים תחת ההגדרה של "מסחר". ב-1936 בית המשפט קבע עדיין שתהליכי ייצור וכרייה אינם בגדר מסחר ולכן לא בסמכות הקונגרס.
סעיף 4: התאזרחות ופשיטות רגל
סעיף זה עוסק בשני תחומים שבהם יכול הקונגרס להורות על כללים אחידים בכל מדינות האיחוד: התאזרחות (נטורליזציה) ופשיטות רגל.
סעיף 7: דואר
למרות הקונצנזוס בוועידת החוקה, מחלוקות התעוררו במאה ה-19 באשר לשאלה האם הסמכות "להקים" (to establish) סניפי דואר וכבישי דואר כוללת את הסמכות לבנות סניפים ולסלול דרכים, או רק את הסמכות לייעד דרכים ומבנים קיימים. בית המשפט העליון אימץ עמדות שונות בנושא, עד שבשנת 1876 הוכרע סופית לטובת הסמכות הפדרלית הרחבה יותר, כולל הסמכות לנכס קרקע פרטית לטובת בנייה של משרדי דואר וכבישים.
סעיפים 11–16: מלחמה וכוחות ביטחון
בהתאם לסעיפים 15 ו-16, העביר הקונגרס בשנת 1792 חוק שהסמיך את נשיא ארצות הברית לזמן את המיליציה, תחת מגבלות מסוימות. הפעם הראשונה בה נעשה שימוש בסמכות זו הייתה בזמן כהונתו של וושינגטון, במהלך מרד הוויסקי של שנת 1794. במלחמת 1812 זימן הנשיא מדיסון את המיליציות של קונטיקט ומסצ'וסטס, אך מושלי מדינות אלה סירבו בטענה שההחלטה להפעיל את המיליציה נמצאת בסמכות של מושלי המדינות ולא בסמכות הנשיא. בית המשפט העליון הבהיר בשנת 1827 שלנשיא יש סמכות לזמן את המיליציות, בעוד שלמושלים יש סמכות להפעיל את המיליציה בתחומי מדינותיהם.
סעיף 17: מושב הממשלה - מחוז בשליטה פדרלית
סעיף זה קובע שלקונגרס תהיה סמכות חקיקה בלעדית בשטחי המחוז שייועד להיות מושב הממשל הפדרלי. הסעיף קובע ששטח המחוז יאושר על ידי הקונגרס באזור שיופרש על ידי מדינות שיסכימו לכך, ושהשטח לא יעלה על 10 מיל בריבוע (100 מיל רבוע, או כ-259 קמ"ר). בנוסף, לקונגרס תהיה סמכות כזו בכל מקום שיירכש, בהסכמת בית המחוקקים של המדינה הרלוונטית, לצורך מבנים ומאגרי נשק הנחוצים לממשלה.
סעיף 18: חוקים נחוצים וראויים
סעיף זה מכונה "necessary and proper clause" או "הסעיף האלסטי". על פי הסעיף, לקונגרס נתונה הסמכות "לחוקק את כל החוקים שיהיו נחוצים וראויים (necessary and proper) כדי להוציא לפועל את הסמכויות הנזכרות לעיל ואת כל הסמכויות האחרות שהחוקה מעניקה לממשלת ארצות הברית או לכל מחלקה או בעל משרה שלה". הסעיף הוא המקור לכל הסמכויות המשתמעות של הקונגרס - הוא מאפשר לקונגרס לחוקק בנוגע לדברים שאינם מצוינים בחוקה במפורש, אלא משתמעים ממנה. לדוגמה, החוקה מניחה שלקונגרס תהיה הסמכות להעניש את מי שיזייף כספים או ישתתף בשוד ימי, אך לא מציינת במפורש שלקונגרס יש סמכות ליצור קוד של חוקים פליליים; הסמכות של הקונגרס ליצור קוד כזה נובעת מהצירוף של סעיף זה והסעיפים הרלוונטיים שמעניקים סמכויות במפורש. למעשה, הסמכות בנוגע לחלק נרחב מהחקיקה של הקונגרס - כולל חוקי עבודה, חוקים נגד אפליה וחוקים המגדירים את הבירוקרטיה הפדרלית - נובעת מסעיף זה. מסיבה זו, יש שמחשיבים את הסמכות הנתונה לקונגרס תחת סעיף זה לסמכות החשובה ביותר המצוינת בחלק השמיני לפרק הראשון לחוקה.
סעיף 3: איסור הרשעה בחקיקה וחקיקה למפרע
לפני אשרור החוקה מספר מדינות העבירו חוקים למפרע, אך מנסחי החוקה היו תמימי דעים שחקיקה כזו עוברת על כללי הצדק ואינה ראויה. המילטון הגדיר חקיקה למפרע ככלי של משטרים טיראנים. מקרה מפורסם של חקיקה למפרע, שהיה מוכר למנסחי החוקה ולשופטים שפירשו את הסעיף, הוא זה של ג'ון פנוויק, שהוצא להורג בשנת 1697, לאחר שהפרלמנט האנגלי העביר חוק ששילב הרשעה בחקיקה וחקיקה למפרע.
סעיף 1: איסורים קטגוריים
הקבוצה השלישית כוללת איסורים על פעילויות שאסורות גם על הממשל הפדרלי: איסור על הרשעה וענישה בחקיקה, איסור על חקיקה למפרע, ואיסור על הענקת תוארי אצולה (ראו סעיפים 3 ו-8 בחלק התשיעי לפרק זה).
יהודה פוקס (קצין)
יהודה פוקס (נולד ב-10 באפריל 1969) הוא קצין בצה"ל בדרגת אלוף, המשמש מפקד פיקוד המרכז. קודם לכן שימש בין היתר נספח צה"ל בארצות הברית, מפקד אוגדת עזה, קצין חי"ר וצנחנים ראשי, מפקד חטיבת הנח"ל ומפקד בה"ד 1.
יחסי אזרבייג'ן–ישראל
היסטוריה
ב-13 בדצמבר 2016 נסע ראש ממשלת ישראל בנימין נתניהו לסדרת ביקורים באזור הקווקז והגיע לאזרבייג'ן. במהלך הביקור נפגש עם נשיא אזרבייג'ן אילהם אלייב ודן עימו על שיתוף הפעולה הביטחוני של ישראל עם אזרבייג'ן, על עסקאות ביטחוניות ועל מצבה של הקהילה היהודית באזרבייג'ן. במסגרת הביקור נחתמו הסכמי שיתוף פעולה מסחרי, בהם אמנה למניעת כפל מס.
יחסי מסחר
ביוני 2009 חתמו ישראל ואזרבייג'ן על הסכם להקמת חווה חקלאית במדינה, במטרה לשווק טכנולוגיה ישראלית בתחום החקלאות.
יחזקאל קצינאלפוגין
צניעותו
מסופר כי ה"כנסת יחזקאל" לא היה בעל חוש מוזיקלי, אך בכל זאת, היה נוהג להתפלל לפני התיבה וציבור המתפללים לא אהד את ניגוניו. בהמבורג היה עני שנהג לחקות את תנועותיו וניגוניו של רבי יחזקאל בפני יושבי בתי מרזח, ובמיוחד ניגונו על "מכלכל חיים", והם העניקו לו מטבע בתמורה. כשנודע הדבר לראשי הקהל, כעסו וגרשו את העני מן העיר. העני מיהר לביתו של רבי יחזקאל וסיפר לו כי עשה כן לשם פרנסתו ולא לשם לעג. רבי יחזקאל מחל על כבודו, ונתן ביד העני אישור ובו כתוב: "רשות נתונה ממני למוכ"ז, לכלכל עצמו ממכלכל החיים".
כביש 7110
הכביש נסלל כדי לאפשר גישה לעתלית (אז מועצה מקומית) ולקיבוץ נווה ים מכביש 2.
אליפות צרפת הפתוחה 2008
בתחרות הגברים רפאל נדאל זכה בפעם הרביעית ברציפות (לראשונה מאז ביורן בורג בשנים 1978-1981).
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו. להלן ה-16 הראשונים של הדירוג:
תחרות זוגות נשים
מנצחות תחרות 2007 אליסיה מוליק ומרה סנטאנג'לו  הודחו בסיבוב הראשון. במשחק הגמר אנבל מדינה גאריגס ווירחיניה רואנו פסקואל נפגשו עם הזוג הלא מדורג קייסי דלקואה  ופרנצ'סקה סקיאבונה  וניצחו ב-3 מערכות.
ישראל ברולאן גארוס
ציפי אובזילר השתתפה בתחרות הנשים והודחה בסיבוב הראשון לאחר הפסד ב-3 מערכות לוונוס ויליאמס מארצות הברית.
קובי חיון
ביוגרפיה
לאחר שחרורו פנה לעסקים. בתחילה ניהל עסקים בתחום המזון. הקים את רשת המזון ברגר קינג ישראל וכיהן כמנכ"ל במשך 8 שנים. לאחר שנים אחדות כיהן כמנכ"ל בזק בינלאומי עד לפרישתו בשנת 2003. כיום משמש כדירקטור וכמנכ"ל בחברות שונות בענף המזון ובענף התעופה.
מיכאל כורש
בתיאטרון הבימה
ב-2004 גילם את חושי הארכי במחזה שכתב יעקב שבתאי "כתר בראש"; גילם את סזארו במחזה שביים מיקי גורביץ' "בגדי המלך" מאת ניסים אלוני; גילם את קלושקשן רובבנקוף במחזה "לב טוב" מאת גלעד עברון, וגילם את פושון לצד שמיל בן ארי וסנדרה שדה במחזה "חתול רחוב" מאת גורן אגמון.
קורי מונטית'
קורי אלן מייקל מונטית' (באנגלית: Cory Allan Michael Monteith; 11 במאי 1982 – 13 ביולי 2013) היה שחקן ומוזיקאי קנדי, הידוע בזכות תפקידו כפין הדסון בסדרת הטלוויזיה האמריקאית "Glee".
קריירת משחק
בשנת 2004 התחיל מונטית' את קריירת המשחק שלו בתפקידים קטנים, בהופעות כשחקן אורח בפרקים בודדים של סדרות טלוויזיה שצולמו כולן בוונקובר שבקולומביה הבריטית.
בשנת 2013 שיחק בסרטו האחרון, "מק'ניק", בו גילם את סימון ויקס לצד דייוויד מורס. ושיחק בקומדיה "כל הסיבות הלא נכונות" לצד קווין זגרס.
אנדראה קור
אנדראה ג'יין קור (באנגלית: Andrea Jane Corr; נולדה ב-17 במאי 1974) היא סולנית להקת הפופ-רוק האירית הקורס ושחקנית. היא גם מנגנת על חלילית אירית בלהקה. יחד עם יתר הלהקה, עסקה רבות בפעילויות צדקה שונות.
ביוגרפיה
אנדראה קור נולדה בדאנדוק, מחוז לאות', באירלנד, הבת הצעירה של ג'ין וגרי קור, שני מוזיקאים. היא, אחיותיה הגדולות, קרולין (נולדה ב-1973) ושרון (נולדה ב-1970) ואחיה ג'ים (נולד ב-1964), הקימו את הלהקה הקורס על מנת להיבחן לסרט "The Commitments" שיצא ב-1991. למרות שכל הארבעה הופיעו בסרט, רק אנדראה קיבלה תפקיד שכלל דיבור. כמה שנים אחר-כך, במחזמר "Evita", היא שיחקה את פילגשו של חואן פרון בתפקיד שכלל רק שירה.
הילריון קפוצ'י
שנותיו בסוריה
קפוצ'י נולד בחלב בשנת 1922 כבן למשפחה ערבית הנושאת שם ממקור טורקי - קפוג'י, בהיגוי ערבי - קבוג'י. מאוחר יותר אימץ קפוצ'י שינוי כתיב והיגוי שם משפחתו ברוח השפה האיטלקית - Capucci. הוסמך לכמורה ב-1947 במסגרת מסדר הבזילי של חלב. ניהל סמינר בדמשק ובשנים 1962–1965 כיהן כ"סופריור כללי", ראש המסדר הבזילי בחלב. השתתף בוועידת ותיקן השנייה.
אמיר בר-שלום
ביוגרפיה
עם גיוסו לצה"ל, שובץ בחטיבת גבעתי. במהלך שירותו הצבאי עיברת את שמו ל"אמיר בר-שלום". בחטיבת גבעתי עבר בר-שלום מסלול הכשרה כלוחם, את קורס מ"כים חי"ר וקורס קציני חי"ר. לאחר מכן, שב בר-שלום לחטיבה ושימש כמפקד מחלקה. בשנת 1988 השתלם בקורס מפקדי פלוגות ובהמשך שימש כמפקד פלוגה בגבעתי ולקח חלק בלחימה בדרום לבנון. במילואים שימש כקצין מבצעים מיוחדים באחת מחטיבות החי"ר שבפיקוד מרכז, והשתחרר מצה"ל בדרגת רב-סרן. אחרי שרותו הצבאי, התגייס לשב"כ, עבר קורס מאבטחים שבמהלכו נפצע, פרש ולמד לתואר ראשון במדעי המדינה ובהיסטוריה של ארצות הברית, באוניברסיטה העברית בירושלים.
בחודש מאי 2019 הצטרף לזמן ישראל כפרשן לענייני צבא וביטחון.
חיים אישיים
בר-שלום נשוי ואב לשתיים. הם מתגוררים בכפר האורנים. בת הדודה של אביו היא סוכנת המוסד יהודית נסיהו.
שיפוד
שיפוד הוא מקל דק העשוי מעץ או מתכת המשמש לאחיזת חתיכות קטנות של אוכל ביחד. שיפודים משמשים לצליית בשר וליישומים קולינריים נוספים.
פנטומאס
היסטוריה
אף על פי שמקור המוזיקה שלהם הוא בהבי מטאל, למעשה היא נוגעת בז'אנרים רבים של מוזיקה ובולט בה חוש ההומר החריג, ביקורת אחת כינתה את הסגנון שלהם כ"דאדא-מטאל". המבקר גרג פראטו מתאר את המוזיקה שלהם כ"מאוד מקורית... במיוחד ביחס לרוק האלטרנטיבי התפל והצפוי של שנות ה-90. לעיתים נדירות שר פאטון תמליל קונבנציונלי עם הקבוצה, כאשר הוא מעדיף את גישתו החריגה לשירה. גם האלבומים סובבים סביב נושא או קונספט חריג: בקיץ 2005 הלהקה הופיעה באירופה, כאשר טרי בוזיו מחליף את לומברדו על התופים משום שהוא היה בסיבוב הופעות עם Slayer. לובמרדו חזר ללהקה בהופעות האחרונות של סיבוב ההופעות שהסתיים ב-15 בספטמבר 2005.
פוליאומינו
היסטוריה
בעיית הספירה העתיקה ביותר הידועה שניתן לשייך לפוליאומינו היא זו של ספירת התבניות השונות שניתן ליצור על לוח משחק הגו באמצעות חמש אבנים שיוצרות צורה "קשירה" - היה ידוע כבר מימי קדם כי מספר זה הוא 12. עם זאת, עיסוק מתמטי של ממש בפוליאומינו לא החל עד למאה ה-20. חידות העוסקות בפוליאומינו התפרסמו כבר בשנת 1907, ומספר מאמרים בנושא חידות פוליאומינו התפרסמו בשנות ה-30 וה-40 בכתב עת שעסק בעיקר בחידות שחמט.
קווי ספנות איראניים
היסטוריה
עליית היקף היבוא לאיראן מאז תחילת שנות ה-60, אשר הצריכה תעבורה בהיקף נרחב של אוניות ששייטו תחת דגלי נוחות, עוררה דאגה בממשל. אף היכולת לייבא סחורות בדרך הים באופן קבוע ומסודר, בהתחשב במאפיינים הגאוגרפיים הייחודיים של האזור, הגישה לים הפתוח, הובילו בשנת 1961 לחקירת האפשרות להקמת צי ספנות עצמאי השייך לאיראן. על יסוד מחקר זה אושרה בחודש אוגוסט 1967 הקמת צי סוחר על ידי בית הנבחרים האיראני, תחת השם "אריאה קווי ספנות" (Aria Shipping Lines).
מקומות בסרטי מלחמת הכוכבים
פלנטות (כוכבי לכת)
גלקסיית מלחמת הכוכבים, הנמצאת רחוק מאותה גלקסיה בה אנו חיים, כוללת מאות אלפי כוכבים. חלק מהכוכבים מופיעים ב"יקום המורחב" של הסרטים (Expanded Universe), אך רוב הכוכבים החשובים מופיעים בסרטים עצמם.
נאבו
פלישה זו, הנחשבת לאירוע מכונן בקאנון מלחמת הכוכבים, בוצעה על ידי דארת׳ סידיוס, באמצעות פדרציית הסחר כבובה על חוט, כצעד הראשון ב"מלחמת המשובטים". המלכה אמידאלה נמלטת מהכוכב אל קורוסאנט, בירת הרפובליקה הגלקטית הראשונה, על מנת לבקש סיוע מצד הסנאט הגלקטי. הדבר מוביל לעלייתו של פלפטין לשלטון, אך זה לא מספיק להירתם לעזרת נאבו, ושני אבירי הג׳די אובי-וואן קנובי וקווי-גון ג׳ין מחסלים את ספינת הדגל הפדרטיבית.
קורוסאנט
בירת הרפובליקה, קורוסאנט הוא אחד הכוכבים העתיקים בגלקסיה, וערש המין האנושי, שכיסה במשך אלפי שנים את האוקיינוסים הנרחבים שלו בגורדי שחקים עצומים שניתן לראות מהחלל. אחרי נפילת הרפובליקה ועליית האימפריה הגלקטית, הכוכב כונה גם "הבירה הקיסרית". בקורוסאנט גרים כטריליון איש.
יאבין 4
הקרב שהתרחש בכוכב יאבין משמש כבסיס לקביעת התאריכים ביקום מלחמת הכוכבים: BBY.
באירועים המובילים לתקווה חדשה, בסדרת המורדים, יאבין 4 מוצג כבסיסם החדש של הגולים מאטאלון וכבסיס לברית המורדים ההולכת וגדלה.
ב"רוג אחת", מוצג שוב בסיס המורדים שממנו יוצאת התקפה הגדולה על סקאריף.
צ'נדרילה
כוכב הבית של מון מות'מה, סנאטורית לשעבר, מנהיגת ברית המורדים ומי שהתמנתה לקאנצלרית הראשונה של הרפובליקה החדשה.
האסכולה המאתורידית
האסכולה המאתורידית (בערבית: ماتريدية) היא זרם תאולוגי מרכזי באסלאם הסוני. האסכולה נקראת על שם אבו מנצור אל-מאתורידי, והיא קרובה בתפיסותיה לאסכולה האשערית. המאתורידים האשעריים והעטאריים, הם כולם חלק מהרוב המוסלמי, שהוא סוני. אחד מהטקסטים הקדומים ביותר באסלאם: אל עאקידה אל טאהוויה הוא טקסט מאתורידי.
נקודה נוספת בה נבדלים האשעריים מהמאתורידים היא החנינה לכמה מאלו שאינם מוסלמים בחיי העולם הבא. האימאם אל-ע'זאלי טען כי הלא-מוסלמים שלא הגיעה אליהם בשורת האסלאם או הגיעה אליהם בדרך מעוותת, אינם נושאים באחריות לכך בעולם הבא. המאתורידים לעומת זאת טוענים שקיומו של האל הוא כה ברור וגלוי שמי שניחנו ביכולת חשיבה וזמן לחשוב (לא אלה המוגבלים שכלית למשל) ולא הגיעו אליהם המסרים של האסלאם, ובכל זאת לא מאמינים באלוהים ימצאו את עצמם באש הגיהנום, ומי שאינם מוסלמים ומאמינים באלוהים אך מסריו של האסלאם לא הגיעו אליהם, יזכו לחנינה בעולם הבא.
קנזס סיטי רויאלס
היסטוריה
לאחר שב-1968 עזבה קבוצת קנזס סיטי אתלטיקס את העיר ועברה לשחק באוקלנד, נותרה העיר קנזס סיטי ללא קבוצת בייסבול בכירה, לראשונה מאז שנת 1883. חבר הסנאט של ארצות הברית ממיזורי, סטויארט סימינגטון, דרש מליגת ה-MLB להעניק לעיר זיכיון חדש לקבוצה ואיים שאם לא תעשה כך, יפעל להסרת הפטור של הליגה מחוקי ההגבלים עסקיים. בתגובה, אכן קבעה הליגה כי ב-1971 יצורפו ארבע קבוצות חדשות, ביניהן אחת מקנזס סיטי. לחץ נוסף הביא להקדמת מועד כניסתה של הקבוצה לליגה ל-1969.
טופר
הקרטין בטפרים מורכב משתי שכבות:
הבריחה מאלקטרז
עלילה
הבריחה מתגלה למחרת בבוקר, והסוהרים מנהלים מצוד נרחב אחר הבורחים. לאחר שלא נמצאו, מעדיף ראש הסוהרים להניח כי הם טבעו בים. מאוחר יותר הוא מגלה חרצית על חופי האי אנג'ל הסמוך, וזורק אותה לים לאחר שנאמר לו כי חרציות לא גדלות באופן טבעי בחוף זה.
שמעון אדף
קורות חייו
ספר שיריו הראשון, "המונולוג של איקרוס", מתאפיין בשילוב בין השפעות קלאסיות, בעיקר מהמיתולוגיה היוונית, לבין נושאים מודרניים כגון מוזיקת רוק ומדע בדיוני. בספר מתייחס אדף גם לעיר הולדתו, שדרות, בשיר המסתיים במילים "רק מקומות חסרי אהבה זוכים לאהבה מוחלטת". אדף זכה בפרס לספר ביכורים מטעם משרד החינוך והתרבות עבור ספר זה, שאף הוכנס מאוחר יותר אל תוכנית הלימודים בספרות.
נמנה עם מארגני וחותמי עצומת הסופרים הצעירים, יחד עם ניר ברעם, דודו בוסי ואחרים, שיצאו בקריאה להפסיק את הלחימה במהלך מלחמת לבנון השנייה. אחת ממטרות העצומה הייתה הבעת מחאה נגד סופרים שנחשבים לחלק מהממסד ושתמכו בהמשך הלחימה, וכן השמעת קריאה רעננה של קבוצה הרואה את עצמה כמייצגת של הדור הספרותי הצעיר.
בשנים 2006–2008 לימד כתיבה יוצרת בבית הספר סם שפיגל לקולנוע ולטלוויזיה בירושלים. החל משנת 2007 הוא מרצה בכיר במחלקה לספרות עברית באוניברסיטת בן-גוריון בנגב. מלמד גם במנשר לאמנות, בית אריאלה ומדיטק.
בשנת 2017 זכה בפרס ניומן לספרות עברית. הפרס חולק בטקס באוניברסיטה העברית בירושלים, בהשתתפות להקת "כנסיית השכל" שביצעה אחדים משיריו.
בלזינו
היסטוריה
בתחילת המאה ה -21 נפתח מוזיאון ההיסטוריה המקומי.
אוכלוסייה
אוכלוסיית בלזינו לפי שנים:
מפלגת פועלים השומר הצעיר
תולדות המפלגה
המפלגה הוקמה בפברואר 1946 כאיחוד בין מפלגת השומר הצעיר לבין מפלגת הלוויין שלה הליגה הסוציאליסטית. המפלגה ייצגה את דעותיהם של תנועת השומר הצעיר ושל הקיבוץ הארצי.
אידאולוגיה
המפלגה התנגדה להקמת מדינה יהודית ושאפה להקמת מדינה דו-לאומית, יהודית-ערבית, בכל ארץ ישראל על פי הגדרתו המקורית של המנדט בועידת סן רמו (1920) טרם הפריד הספר הלבן של 1922 את עבר הירדן, "חלק אינטגרלי של המאנדאט הארצישראלי", "מתחום הפעלתן של ההוראות הציוניות הכלולות במאנדאט".
רוב ויטמן
ביוגרפיה
בשנים 1986–1996 כיהן ויטמן כחבר במועצת העירייה של מונטרוס (Montross), ובארבע שנים מתוכן היה ראש העירייה בין השנים 1992–1996. שניים מהישגיו העיקריים בתפקיד זה היו שיפוץ מערכת הביוב העירונית ופיתוח מערכת ממוחשבת לחיוב תשלומי מס. מ-1996 עד 2005 כיהן ויטמן במועצת המפקחים של מחוז וסטמורלנד, ובשנתיים האחרונות לכהונתו בתפקיד זה היה יושב ראש המועצה. הוא סייע בבניית ספריות חדשות ודחף להעלאות בשכר המורים בבתי הספר הציבוריים.
צבי גיורא
חייו
צבי גיורא נולד בהונגריה. אביו היה ציוני דתי ממפלגת "המזרחי". הוריו נספו באושוויץ, וגיורא נותר בחיים ביחד עם אחיו. גיורא החל ללמוד פסיכולוגיה משום הערצתו את פרויד והפסיכואנליזה שלו, לאחר שקרא בגיל צעיר את "פשר החלומות", אך במשך הזמן חל בו מהפך חשיבתי וכל ספריו מהווים רצף של התפלמסות עם פרויד. סיים את הדוקטורט בשנת 1946 באוניברסיטת בודפשט. עבודת הדוקטורט עשתה ניתוח פסיכולוגי של אחד המשוררים ההונגרים. עלה לישראל בשנת 1950 באמצעות תנועת בריחה של נוער יהודי. הם ברחו דרך ברטיסלאבה, שהייתה עיר הבירה של סלובקיה, משם לווינה שבאוסטריה, משם הועברו על ידי הסוכנות היהודית לעיר הנמל ברינדיזי שבאיטליה ושטו לישראל על גבי האוניה קוממיות שהגיעה לנמל חיפה. כשעלה ארצה עסק בטיפול פסיכולוגי. ב-1967 כשקיבלו רשות באוניברסיטת תל אביב להקים לימודי תואר שני בפסיכולוגיה, הוזמן ללמד שם, עלה בכל הדרגות האקדמיות עד להיותו פרופסור מן המניין. פרש לגמלאות בגיל שבעים כפרופסור אמריטוס. נפטר ב-2012.
פנס
פנס הוא מכשיר תאורה נייד שבו מחוברים סוללה ונורה ביחד. כיום קיימים פנסים במגוון גדלים וצורות. הפנס הרגיל מבוסס על נורת ליבון. כיום ישנם גם פנסים המבוססים על נורת לד, כך גם פנס הכיס.
דאנקן מקריי
ביוגרפיה
בטלוויזיה מקריי הופיע בתוכנית Para Handy - Master Mariner סדרת טלוויזיה המבוססת על סדרת ספרים וסיפורים שהופיעה בחדשות הערב של גלאזגו. הסיפורים עקבו אחר פיטר 'פארה הנדי' מקפרלן אותו גילם מקריי. פארה הנדיי שהוא קפטן ספינה, מוביל את צוותו למגוון של הרפתקאות מוזרות סביב האיים הסקוטיים והחוף הסקוטי.
ועידת נציגי העם
המושב השני
המושב התקיים בדצמבר 1989. במהלך המושב נפטר אנדריי סחרוב. בישיבות המושב בוריס ילצין דרש לבטל את הסעיף ה-6 בחוקה, לפיו "המפלגה קומוניסטית מהווה את הכוח המוביל של המדינה". לעומת זאת הרוב הקומוניסטי של חברי הוועידה דגל בחיזוק שלטון המרכזי וציין סכנות של פירוק המדינה אם הרפורמות יימשכו ללא רסן.
ניר גלעדי
ביוגרפיה
ב-1996 נבחר להקים ולנהל את היחידה להפרעות תנועה במרכז הרפואי איכילוב בתל אביב. בתפקידו זה זכה להערכה רבה והיחידה זכתה בתואר מרכז מצוינות של ארגון עמותות הפרקינסון האמריקאיות ה-NPF כמרכז מוביל בגישה של טיפול רב תחומי במשפחות חולי הפרקינסון. ב-2007 מונה למנהל המחלקה לנוירולוגיה של המרכז הרפואי תל אביב - איכילוב, שתחת ניהולו צמחה וכיום מוגדרת כמערך הכולל שתי מחלקות אשפוז, טיפול נמרץ נוירולוגי ו-5 יחידות קליניות במערך המרפאות וכן מעבדות מחקר מובילות בגנטיקה, שינה, הפרעות הליכה ונפילות ומעבדה לסמנים ביולוגים של ניוון מוחי.
נאט הנטוף
ביוגרפיה
הנטוף נולד בבוסטון. הוא בוגר אוניברסיטת נורת'איסטרן ומומסך אוניברסיטת הרווארד. בשנת 1950 השתתף בתוכנית פולברייט והיה עמית מחקר בסורבון בפריז. בין השנים 1953–1957 היה עורך-שותף של מגזין הג'אז "דאון ביט". ב-1958 ייסד את The Jazz Review, כתב עת מתחרה ל"דאון ביט".
מייג'ל בארט
מוות
מייג'ל בארט-רודנברי הלכה לעולמה ב-18 בדצמבר 2008, בביתה בבל אייר, לוס אנג'לס, קליפורניה, ארצות הברית, כתוצאה מלוקמיה. היא הייתה בת 76 שנים.
קרן קשרי מדע בינלאומיים
קיימת בקרה קפדנית על השימוש בכספי הקרן. איש סגל המעוניין להשתמש בכסף נדרש להגיש בקשה מפורטת ומנומקת, ואם השתמש בכספים לצורך נסיעה עליו להגיש דוח מפורט על הוצאותיו עם חזרתו לישראל.
החל משנת 1997 נהנים גם אנשי סגל זוטר (מדרגת אסיסטנט) מקרן קשרי מדע.
מאיה
היסטוריה
הביולוג־גאוגרף פרופסור ג'ארד דיימונד מציג בספרו "התמוטטות" סברה שונה מעט; לטענתו הסיבות לדילול הפתאומי של בני המאיה קשורות לתזונה שלהם, שהתבססה באופן כמעט בלעדי על תירס. למרות תנאי האקלים הקשים באמריקה התיכונה, שנעו אז בין גשמים בלתי נגמרים לבצורת כבדה, ממלכות המאיה שגשגו במשך אלפי שנים. הם הקימו ערים צפופות, מהצפופות ביותר בעולם הטרום־תעשייתי, וחקלאות משוכללת הכוללת טראסות, הגבהה מלאכותית של שדות ומערכות השקיה וניקוז גשמים. דיימונד כותב כי:
ילדים ותפקידם
למען שיפור מאפייניהם הגופניים של הילדים השתמשו בטכניקות שונות. בכל יום נקבע שם אחר שהילדים בני המאיה שנולדו באותו יום נקראו על פיו. בשבטי המאיה היה טקס התבגרות בגיל מסוים והיה בו מופע חשוב שלאחריו היה משתה גדול עבור כל המשתתפים. לאחר הטקס היה הילד כשיר לנישואים.
אסטרונומיה ולוח השנה
לשבטי המאיה היו מצפי כוכבים ולוחות למדידת זמן. לעיתים הוקמה פירמידה שלמה או בניין נישא אחר כדי לשמש כלוח זמן. בקופאן, לדוגמה, הוקמה סדרה של בניינים, במרחק 12 ק"מ זה מזה, כלוח חקלאי. כאשר ראו, למשל, מבניין מספר 10 את השמש שוקעת בבניין 12, ידעו שהגיע הזמן לתחילת זריעת התירס. עוד דוגמה היא שכאשר הגיעה קרן השמש למצפה תת-קרקעי, ידעו שזהו היום הקצר או הארוך ביותר בשנה.
רפואת המאיה
השיטה הרפואית שהייתה בשימוש שבטי המאיה ורבים משתמשים בה גם היום היא שמאניזם. בשיטה הזו המחשבה היא שכל מחלה היא תוצאה של פעולה רעה. לכן, בשיטת הריפוי מנסה הרופא להשיב לחולה את נשמתו. בשלב הראשון הוא השתמש בצמחים, ולאחר מכן על פי המאיה הוא יוצא לעולמות אחרים ולעיתים אף נלחם שם, ולוקח מהם את רסיסי הנשמה של החולה ומחזיר אותם לחולה. במהלך כל שלבי הריפוי שר השמאן.
ציידי האלפים
היחידה פעלה גם במהלך מלחמת העצמאות האיטלקית השלישית בשנת 1866, שעה שצבא ממלכת איטליה (שמה של ממלכת סרדיניה מ-1861) ניסה לכבוש את ונציה מידי האוסטרים. במקרה זה הצליחו 40,000 המתנדבים להשיג את הניצחון האיטלקי היחיד במלחמה בקרב בזקה שנערך ב-21 ביוני 1866 והתקרבו לעיר טרנטו, שאותה לא כבשו לבסוף בשל הסכם שביתת הנשק שסיים את המלחמה.
ממלוגיה
ממולוגיה (מיוונית: ממוס - יונקים, לוגיה (λογία) פירושו "תורה") הוא ענף בזואולוגיה העוסק בחקר היונקים בהיבטים המשותפים שלהם כגון פרווה, לב בעל 4 חדרים, מערכת עצבים מורכבת, בעלי שליה, הנקת ולדות ועוד. בנוסף לשונות החיצונית בין המינים, ממולוגים חוקרים את האבולוציה, ההתנהגות, סוגי המזון, גנטיקה, מגוון גנטי והדינמיקה של האוכלוסייה של היונקים השונים. הממולוגיה מחולקת למספר תחומים אשר כל אחד מהם חוקרת סדרות שונות של יונקים כגון פרימטולוגיה (חקר הפרימטים), סטולוגיה (חקר היונקים הימיים), היפולוגיה (חקר הפרסתנים).
היסטוריה של הממולוגיה
בעת העתיקה, אריסטו תיאר קבוצה של בעלי חוליות, הולכי ארבע, יונקי שליה (הולד נוצר בגוף האם, בניגוד להטלת ביצה שבה הולד מתפתח) ובעל שיער. תחילת הממולוגיה המודרנית החל במאה ה-17 כאשר ג'ון ריי, שנחשב לאחד מאבות ידיעת הטבע המודרניים, החל להפריד בין המשפחות השונות של בעלי חוליות. באותו זמן, פרנסיס ווילוג'בי גילה כי ליונקים ימיים יש את אותם מאפיינים שיש להולכי ארבע ויונקי שליה והיה הראשון לשייך את היונקים הימיים כחלק מהיונקים. ז'ורז'-לואי לקלרק דה בופון את יצירתו היסטוריה של הטבע (Histoire naturelle) במאה ה-18, יצירה זו כללה את כל הידע על הטבע שהיה ידוע עד זמנו. בתוך יצירה זו היו 12 כרכים (מתוך 36) שנכתבו בשיתוף עם לואי ג'ון-מרי דובנטון (Louis Jean-Marie Daubenton) שתיארו את הולכי הארבע, ספר זה הכיל תיאורים אנטומיים של 200 מינים שהיוו את הבסיס של ההשוואה האנטומית בין סוגי יונקים שונים עד למאה ה-19.
נאוס (כוכב)
כללי
ב-1995 נמדדה לנאוס מהירות סיבוב של כ-211 קמ"ש (בקו המשווה). מהירות זו גבוהה באופן חריג, תכונה אשר כנראה מאפיינת כוכבים נמלטים מטיפוס O, כמו גם נוכחות גבוהה יחסית של הליום וחנקן על פני הכוכב.
אימות תוכנה
מגבלות
אמיר פנואלי ממכון ויצמן למדע היה למומחה ברמה בינלאומית בתחום זה ואף זכה על מחקריו בתחום בפרס טיורינג, הפרס החשוב ביותר במדעי המחשב, על מחקרו ופיתוחיו בתחום הלוגיקה הטמפורלית.
החמניות
החמניות של פריז
מעט מאוד ידוע על פעילותו של ואך גוך בשנתיים בהן חי עם אחיו תיאו בפריז, 1886-1888. העובדה שכבר החל לצייר חמניות בתקופה זו נחשפה במכתב ששלח ואן גוך לתיאו באביב 1889. בתגובה לדרישתו של גוגן לקבל את אחת מגרסאות ארל, בתמורה לציור הכנה שהותיר אחריו כאשר ביקר אצל ואן גוך בארל, התמרמר ואן גוך וטען כי לא הייתה לגוגן כל זכות לדרוש זאת: "ברור שהחמניות המדוברות נשארות אצלי. כבר יש לו שתיים, שיסתפק בזאת. ואם הוא לא מרוצה מההחלפה שביצע עימי, הוא יכול לקחת חזרה את הבד הקטנטן של מרטיניק ואת הדיוקן העצמי ששלח לי מבריטני ולהחזיר לי את שני הפורטרטים ואת שני הבדים עם החמניות שלקח לפריז".
אנגלברט המפרדינק
ביוגרפיה
בשנת 1964 התחתן עם פטרישיה הילי. לזוג יש כיום ארבעה ילדים ותשעה נכדים.
בתחילת שנות ה-70 המשיך בלוח הקלטות עמוס שהניב שירים כגון "We Made It Happen," "Sweetheart," "Another Time, Another Place," ו-"Too Beautiful To Last". ב-1976 הקליט את "'After the Lovin", שהגיע למצעד עשרת הגדולים בארצות הברית וסימן שיא קריירה נוסף עבור המפרדינק. השיר היה מועמד בשתי קטגוריות פרס גראמי היוקרתי למוזיקה, קיבל מעמד של סינגל זהב ומאוחר יותר הפך לאלבום פלטינה וזכה בקטגוריית השיר המושמע ביותר. אלבום הנושא את אותו שם הגיע למצעד 20 הגדולים של ארצות הברית. במקביל המפרדינק השקיע בתדמית ההופעתית הססגונית שלו והושפע מסגנון ההופעות של ברודוויי. הוא הופיע בלאס-וגאס והקליט הופעות חיות. באמצע עשור זה אף הגיע לישראל להופעתו הראשונה.
אל מלא רחמים
אזכורים בתרבות
תפילה זו מלווה גם את סצנת הסיום של סרט הקולנוע "הגן של פינצי קונטיני" העוסק בשואת יהודי איטליה.
טיטן 3A
הטיטן 3A שוגר לראשונה ב-1 בספטמבר 1964 אך שלב הטראנסטייג' נכשל ולא להגיע למסלול. ניסוי נוסף ב-10 בספטמבר עבר בהצלחה. שני שיגורים נוספים בוצעו ב-1965 ונשאו למסלול לוויינים ניסיוניים שפותחו על ידי מעבדת לינקולן ב-MIT.
גילה
ממצאים ארכאולוגיים מהעת העתיקה
האזור המשיך להיות מיושב לאחר תקופת המקרא בזכות מספר מעיינות המצויים כאן, ביניהם עין יעל ועין לבן. בתקופה הרומית התיישבה בסביבה משפחה חשובה, שאת שרידי חורבות ביתה ניתן לראות באתר עין יעל השוכן למרגלות השכונה.
העת החדשה
אוכלוסיית גילה גדלה במהלך שנות ה-80 מאחר שעולים שהגיעו למרכז הקליטה בשכונה זו התיישבו בשכונה. בתחילת שנות ה-90, עקב תנופת פיתוח ביישוב אפרת שבגוש עציון, קטנה קצת האוכלוסייה לכ-30,000 נפש. לימים, האוכלוסייה המשיכה להתפתח עד שבסוף שנות ה-90 האוכלוסייה מנתה כ-39 אלף איש. במהלך שנות ה-90 הוקם בשכונה הקיבוץ העירוני בית ישראל המפעיל את מכינה קדם-צבאית בית ישראל ומספר כפרי סטודנטים (בשיתוף עם תנועת הבוגרים של תנועת הבוגרים של בני עקיבא).
טרנטו (נפה)
גאוגרפיה
שטחה של הנפה הוא 6,207 קמ"ר ואוכלוסייתו מנתה בשנת 2006 כ-507,030 נפש. מבחינה אדמיניסטרטיבית הנפה נהנית מאוטונומיה רבה בתחומי החינוך, הבריאות, הרווחה והתשתיות. מועצת הפרובינציה מורכבת מ-35 חברים שאחד מהם מייצג את מיעוט הלאדין.
רופא
רופאים מוסמכים לקבל החלטות מורכבות וגורליות למצבו הבריאותי של החולה כמו כריתת איברים, פעולות כירורגיות מסובכות וכדומה.
אסון בית המכס העליון
אסון בית המכס העליון היה פיצוץ בונקר תחמושת סמוך לבית המכס העליון שברמת הגולן ב-15 ביוני 1967 (ז' בסיוון ה'תשכ"ז). באסון נספו 11 לוחמי פלוגה ד' מגדוד 13 של חטיבת גולני.
פרסום והנצחה
בשנת 2013 רכש היזם ליאו גלזר את בית המכס העליון כדי להקים בו מלון. גלזר נעתר לבקשת המשפחות והסכים להציב באזור שלט הנצחה לחללים לכשיוקם המלון. ב-15 ביוני 2017, במלאת חמישים שנים לאסון, נחנכה במתחם בית המכס האנדרטה לזכרם של 11 החללים. בטקס חנוכת האנדרטה נכחו בני המשפחות השכולות ומפקדי וחיילי גדוד 13 בעבר ובהווה.
E3 סקסו בנק קלאסיק
היסטוריה
ה-E3 פרייס פלנדרן נערך לראשונה ב-1958, וקיבל את שמות מהכביש המהיר E3 (כיום A14) שעל פני מסלולו חלף. ב-2011 שונה שם המרוץ ל-E3 הארלבקה. בשנת 2019, שונה שם המרוץ ל-E3 בינקבנק קלאסיק.
גיא מלמד (1979)
קריירת מועדונים
מלמד החל את הקריירה במחלקת הנוער של מכבי חיפה. בשנת 1997 השתלב בקבוצה הבוגרת של מכבי חיפה ובמדיה רשם 32 הופעות בליגה וארבע הופעות בגביע אירופה למחזיקות גביע. בעונת הושאל להפועל צפרירים חולון, עמה ירד לליגת המשנה.
דחיסה מאבדת נתונים
סוגי מידע אחרים
אפשר לדחוס טקסט אם מסירים סימנים במידה שהבנת המשמעות המקורית עדיין אפשרית. יש הרואים בכתיב חסר ניקוד צורה של דחיסה מאבדת נתונים. ברם, דחיסה מאבדת נתונים לטקסט אינה פופולרית כלל. כל הדחיסות המקובלות לקובצי טקסט, כמו ZIP, הן דחיסות ללא איבוד נתונים.
מרוץ סמכויות
רקע: הסמכויות
בישראל, קיימות שתי סוגי ערכאות העוסקות בעניינים הנוגעים לגירושים, בתי הדין הרבניים ובתי המשפט לענייני משפחה.
מבחן הכריכה
בבג"ץ פלמן, בית המשפט נדרש לשאלה של סמכות הדיון בכנות הכריכה עצמה. נפסק כי שתי הערכאות מוסמכות להכריע בשאלה. השופטת דורית ביניש הבחינה בין שני מצבים שונים: השופטת ביניש הותירה מקום לחריגים, "טעמים מיוחדים", אשר בהתקיים אחד מהם, תוכל ערכאת שיפוט להיזקק לתביעה, על אף שהערכאה הנגדית הכריעה בשאלת הסמכות. טעמים מיוחדים אלו, הם מקרים בהם ערכאה כלל לא קיימה דיון בהתקיימות תנאי הכריכה, או לחלופין אם ההחלטה נגועה בפגם חוקי או יורדת לשורש הסמכות. כך למשל: בית דין קבע כי הכריכה כדין למרות שנכרך עניין שאינו ניתן לכריכה על פי טיבו.
מהפכת הארזים
תגובת סוריה
בסוף השבוע של 9 - 10 באפריל, ביום השנה לפרוץ מלחמת האזרחים הלבנונית, הכוחות הסורים האחרונים עזבו את לבנון, ובכך סיימו את 30 שנות נוכחותם במדינה.
תגובות בעולם הערבי
הכינוס הערבי השנתי, שנערך באלג'יריה ב-23 במרץ, לא דרש מסוריה לסגת, מה שהיה נותן הכשר ערבי לנסיגה על בסיס הסכם טאיף, ולא תלוי החלטת מועצת הביטחון. שר החוץ האלג'יראי דיבר על הקונצנזוס שיש בנושא נסיגת סוריה על בסיס הסכם טאיף. מנגד, המשבר בלבנון באותו זמן לא קיבל התייחסות בוועידה, ממנה גם נעדרו מחצית ממנהיגי ערב.
God Did
God Did הוא אלבום האולפן ה-13 של המפיק המוזיקלי והתקליטן האמריקאי די ג'יי חאלד. האלבום יצא לאור ב-26 באוגוסט 2022, על ידי חברות התקליטים וי דה בסט מיוזיק ואפיק רקורדס. האלבום מכיל הופעות אורח של דרייק, ריק רוס, ליל ויין, ג'יי זי, ג'ון לג'נד, Fridayy, קניה וסט, אמינם, פיוצ'ר, ליל בייבי, ליל דורק, 21 סבאג', רודי ריץ', קוואבו, טייקאוף, סיזה, קודאק בלאק, נארדו ויק, דון טוליבר, טראוויס סקוט, גאנה, לאטו, סיטי גירלז, סקיליבנג, בוג'ו בנטון, סיזלה, ג'וס וורלד, ג'יידאקיס ווורי. האלבום נתמך על ידי סינגל אחד: "Staying Alive" בהשתתפות דרייק וליל בייבי, שיצא שלושה שבועות לפני צאת האלבום.
מסע הצלב הרביעי
האימפריה חולקה בין ונציה ומנהיגי הצלבנים, והאימפריה הלטינית של קונסטנטינופול הוקמה. כמעט אף אחד מהצלבנים לא הגיע לארץ הקדושה, והאימפריה הלטינית הלא-יציבה הרסה את רוב מרץ-הצלבנות באירופה. מורשת מסע הצלב הרביעי הייתה התחושה העמוקה של בגידה שהלטינים החדירו בהדרגה ביווניים. עם אירועי 1204, השסע בין הכנסייה הקתולית והאורתודוקסית הושלם. בנוסף, גורמים כנסייתיים האשימו את הוונציאנים ובמיוחד את דנדולו בכישלון מסע הצלב מתוך טענה שוונציה ניצלה את המסע למטרותיה. הביזנטים האשימו את ונציה בהטיית מסע לקונסטנטינופול מתוך היריבות בין המדינות ובשל הרווח הכלכלי שוונציה יכלה להשיג. טענות אלו נגד ונציה אינן מקובלות בקרב חוקרי מסע הצלב ומדובר כנראה בהשמצה נגד ונציה משום שהייתה צד שווה בקרב מקבלי ההחלטות במסע הצלב.
פיליפוס החמישי, מלך מוקדון
תחילת דרכו
על ילדותו ידוע מעט מאוד. פלוטרכוס כותב שכבר מצעירותו ניכר שהוא ניחן בכל המעלות המצופות ממלך, ושהוא הכריז שישיב על כנם את ימי אלכסנדר הגדול. פיליפוס היה בן תשע, כאשר בשנת 229 לפנה"ס מת אביו. לפיכך, בן דודו של אביו, אנטיגונוס השלישי דוסון, מונה כעוצר. אנשי האצולה והצבא סברו שהמצב הפוליטי בבלקן תנודתי מדי בשביל שאנטיגונוס ישמש כעוצר בלבד עד שפיליפוס יגדל, ועל כן הוחלט לתת לו סמכויות מלאות של מלך. אנטיגונוס היה מלך מוצלח מאוד, הוא ניצל את "המלחמה הקלאומנית" בין הליגה האכאית לספרטה כדי להגביר את עוצמתו, והקים "ברית" ("סימאכיה" ביוונית) אשר נקראה "הברית הקורינתית", וכללה את מוקדון, הליגה האכאית, אפירוס, אקארנאניה, פוקיס, בויאוטיה וערים נוספות. כמו כן, השתלט חזרה על קורינתוס. במסגרת הברית התחייבו כל המדינות החברות בה לערוב זו לביטחונה של זו.
מלחמת בעלות הברית
האיטולים פתחו במסע נואש לגיוס בני ברית. בעקבות הפיכה בספרטה, בוטל משטר האוליגרכיה שהונהג בה מאז המלחמה הקלאומנית, וליקורגוס, מזרע המלוכה, הוכתר כמלך ספרטה. ליקורגוס ביטל את הברית עם האכאים והמוקדונים, וכרת ברית עם האיטולים. בהתקפת פתע הוא לכד מספר ערים חשובות, אולם נעצר בשערי מגלופוליס. גם אליס הצטרפה לברית עם האיטולים. התוכנית האיטולית הייתה לפתוח חזיתות רבות ככל האפשר ובכך להימנע מקרב מכריע. מצבם של האכאים היה נואש. האיטולים, בסיוע ספרטה ואליס, פשטו שוב ושוב על עריהם וכבשו רבות מערי הגבול שלהם. הם הפצירו בפיליפוס לנוע צפונה לעזרתם עם חייליו, אולם פיליפוס תכנן מסע דרומה. פיליפוס נע דרך אפירוס, שחייליה הצטרפו אליו ברצון, ומשם המשיך לעבר אקארנאניה, חבל ארץ שבו נמצאו ערים איטוליות חשובות. באפירוס הצטרף אליו הצבא האפירוטי ואף 500 חיילים מכרתים. מצודת אמבראקוס נכבשה לאחר מצור, והופקדה בידי הצבא האפירוטי. כעת חצה פיליפוס את נהר אחילואוס, ותכנן להשתלט על הערים האיטוליות ממערבו. האיטולים תקפו בעזרת חיל פרשים את הצבא המוקדוני כאשר ניסה לחצות את הנהר, אולם הפלטסטים, חיל רגלים קל מעולה בצבא המוקדוני, הניסו אותם.
דיכוי האופוזיציה בצבא המוקדוני
מספר קצינים במחנה המוקדוני כבר מאסו במלחמה ובפיליפוס בכלל, וטענו שהוא משרת יותר את האינטרסים של האכאים, שחפצו בהשמדה מוחלטת של האיטולים, מאשר את האינטרסים של מוקדון, שכבר לא היה לה מה להרוויח מהמלחמה המתמשכת. בין אותם קצינים נמנו מגאליאס וליאונטיוס, מפקדי חיל הפלטסטים היוקרתי, וכן שני קצינים נוספים בשם קרינון ופטולומיאוס. בראש האופוזיציה עמד הקצין הבכיר אפלס, אשר נהנה מהשפעה רבה על המלך והצבא וכן ביוון בכלל. הוא שהה אותה תקופה בכלקיס, אולם הקפיד לעמוד בקשר עם הקצינים האחרים במחנה האופוזיציה.
מאוחר יותר, כאשר נודע לפיליפוס שמגאליאס מפיץ אצל האיטולים איגרות תעמולה נגדו, הוא הורה לעצור את אפלס ובנו, ושלח מצביא בשם אלכסנדר אל תבאי, בהוראה להעמיד למשפט את מגאליאס. אפלס ובנו הוצאו להורג, וכאשר נודע למגאליאס שאלכסנדר מתקרב לתבאי על מנת לעוצרו, שלח יד בנפשו. בהמשך השנה הוציא פיליפוס להורג את פטולומיאוס, לאחר משפט ראווה שערך לו בדמטריאס שבתסליה.
המלחמה המוקדונית הראשונה
בשנת 210 לפנה"ס, הגיע לזירה מצביא רומאי חדש, פובליוס סולפיקיוס גלבה מקסימוס. האימפריום שלו הוארך גם לשנת 209 לפנה"ס, והמלחמה התנדנדה ללא הכרעה. באותה שנה פנו אתונה, רודוס, כיוס ומצרים אל הרומאים והמוקדונים בבקשה להגיע להסדר ביניהם. ואכן, פיליפוס החליט שהמלחמה ברומאים אינה משתלמת יותר, והיה מוכן להגיע להסכם שלום. עם זאת, לרומאים וכן לבעלי בריתם הפרגמונים היה אינטרס להמשיך את המלחמה כדי להגדיל את ההשפעה הרומית באיליריה. אך היה חשש שבעלי בריתה היבשתיים של רומא, הליגה האיטולית וספרטה, שמאסו גם הן במלחמה, יסכימו להגיע להסכם שלום עם פיליפוס, מה שהיה מנשל את רומא ממרבית השפעתה ביוון גופא. שני הצדדים הסכימו להגיע להסכם שביתת נשק בן שלושים יום, במהלכם החל סולפיקיוס, כמו גם אטאלוס הראשון, מלך פרגמון, להרעיף הבטחות על האיטולים. אטאלוס הבטיח סיוע רב, וסולפיקיוס השיט את ציו אל מול העיר נאופקטוס באיסתמוס, כדי להפגין נוכחות רומית רבת משמעות. ואכן, התנאים שהציבו האיטולים היו נוקשים מאוד, ופיליפוס, שבוודאי ראה בהם את ידם המכוונת של הרומאים, פירש אותם ככניעה גמורה וסירב. בהדרגה החלה המלחמה נוטה לצד מוקדון. פרוסיאס הראשון, מלך ביתיניה, כיבד את בריתו עם פיליפוס ותקף את פרגמון. בלית ברירה, נאלץ אטאלוס לנטוש את יוון ולהגן על ארצו. קרתגו הבטיחה סיוע לפיליפוס, ובליגה האכאית אישרו העברת תקציבים נוספים למוקדון. משהבין סולפיקיוס שהפרגמונים לא יוכלו להעניק לו סיוע, לא מיהר לנקוט יוזמה, ופיליפוס מיהר להשתלט על חלק מהשטחים שאיבד. בהדרגה החלו האיטולים לחוש שנטל המלחמה נופל בעיקר עליהם, ולכן חתמו על הסכם שלום נפרד עם פיליפוס.
מלחמת אנטיוכוס
תחזיתם של הרומים אכן התגשמה. אנטיוכוס השלישי, מלך האימפריה הסלאוקית, שהיה שליט חזק שהפך את ממלכתו לממלכה החזקה ביותר באסיה, החל לשאוף להרחיב את שלטונו גם לאירופה על חשבון מוקדון ורומא. בשנת 192 לפנה"ס הוא פלש ליוון בראש צבא גדול, בסיוע האיטולים שלא היו מרוצים מהישגי המלחמה המוקדונית השנייה, ובסתיו של אותה שנה פרצה מלחמה רשמית בינו ובין רומא. יועצו הצבאי של אנטיוכוס, שהיה לא אחר מאשר חניבעל, הציג בפניו תוכנית שאפתנית כיצד לנצח, וכחלק מפרטיה קבע שיהיה על אנטיוכוס לכרות ברית עם פיליפוס. הרומאים חששו מאוד מאפשרות כזו, ופיקחו על פיליפוס בצורה הדוקה. לא ברור מה עשה אנטיוכוס כדי לרכוש את ידידותו של פיליפוס. פיליפוס עצמו טען מאוחר יותר שאנטיוכוס הציע לו 3,000 טלנטים, 50 אוניות, וכל הערים ביוון שפיליפוס החזיק בהם בעבר. לא סביר להניח שאנטיוכוס הרחיק לכת עד כדי כך בהצעות נדיבות, אולם ידוע שפיליפוס סרב. אנטיוכוס זעם על הסירוב, וכדי לבזות את פיליפוס ציווה לקבור את עצמות החיילים המוקדוניים שמתו בקרב קינוסקאפאלאי. פיליפוס מצדו זעם על השפלה זו, והודיע לרומאים שהוא מוכן להכריז מלחמה על אנטיוכוס. כבר בשנה הבאה פתח פיליפוס בפעולות משותפות עם הרומאים נגד אנטיוכוס. לצבא המוקדוני היה חלק חשוב בניצחון במלחמה זו, וכפיצוי על כך, הותר לפיליפוס לקבל חזרה חלק מאדמותיו, ואף את העיר החשובה דמטריאס. כמו כן, וויתרו לו הרומאים על יתרת פיצויי המלחמה שעוד היה חייב, וכן שוחרר בנו דמטריוס, שהוחזק עד אז כבן ערובה ברומא.
בנצי ליברמן
בנצי ליברמן (נולד ב-1959) הוא עורך דין ישראלי, כיהן כמנהל רשות מקרקעי ישראל, ראש המועצה האזורית שומרון, יושב ראש מועצת יש"ע וראש מנהלת תנופה.
ביוגרפיה
בילדותו למד ליברמן בבית הספר הממלכתי דתי בחדרה ובבגרותו במדרשיית נועם בפרדס חנה. למד בישיבת ההסדר הר עציון שבאלון שבות ושירת כחייל בחיל השריון. במסגרת שירותו השתתף במלחמת לבנון הראשונה. לאחר שחרורו למד משפטים בפקולטה למשפטים באוניברסיטת בר-אילן והוסמך כעורך דין. הקים עם שלושה שותפים משרד עורכי דין ברמת גן המתמחה בעסקי נדל"ן.
פקודת סלע
על פי הפקודה חיל האוויר יזדקק לשתי יממות להשמדת מערך הגנת הנ"מ של מצרים וסוריה כדי שיוכל להפנות את כוחו להשמדת ריכוזי הכוח של האויב.
ירגן ירגנסן
מחלוקת היסטוריוגרפית
לא ברור מה היה היקף התמיכה בירגנסן בפועל. ראשית, רק גורמים שחשו שהם חיים בעת מאורע בעל חשיבות טרחו לתעד את האירועים בזמן אמת. האדישים, מן הסתם לא תיעדו דבר. שנית, באותה תקופה הידיעה על עצם קיומו של ירגנסן ושלטונו בריקיאוויק הגיעה לחוות המבודדות במזרח איסלנד וצפונה רק כאשר הלה היה כבר חבוש בבית האסורים בלונדון. כלומר לא כל אוכלוסיית המדינה הייתה מודעת לשלטונו. שלישית, התנועה הלאומית האיסלנדית אימצה את ירגנסן כסמל ופעלה בדיעבד להפיכתו למיתוס, כך שמצב הדברים בעת המעשה נותר מעורפל. בכל מקרה אין ספק שהאיסלנדים המודרניים מתייחסים אל ירגנסן בחיבה.
גרשון הכהן
קישורים חיצוניים
ממאמריו:
יצחק אהרונוביץ'
ביוגרפיה
בבחירות לכנסת ה-18 הוצב במקום הרביעי ברשימת "ישראל ביתנו" לכנסת ובמסגרת זו נבחר שוב לכנסת. עם הקמת הממשלה מונה לשר לביטחון פנים ב-31 במרץ 2009. בתפקיד זה המשיך אהרונוביץ' גם בעת כהונתו בממשלה ה-33, בהיותו חבר הכנסת ה-19. חבר בוועדת השרים לענייני חקיקה.הוא הוביל וחתום על שורה של חוקים בכללם,חוק המאבק בתופעת השימוש בחומרים מסוכנים,התשע״ג-2013,חוק המאבק בתופעת השכרות (הוראת שעה, התש״ע-2010),חוק הרשות הארצית לכבאות והצלה תשע״ב-2012.
ב-15 בנובמבר 2021 מונה ליו"ר דירקטוריון חברת מקורות.
גזה
ראו גם
}}
גאזה
גאזה הוא סוג בד ארוג באופן רופף ועדין, המשמש בדרך-כלל לחבישת פצעים. שם הבד הוא על שם סוג משי שנקרא על שם העיר עזה, (ממנה יובא המשי לאירופה בימי הביניים), בה נפוץ סוג אריגה זה. רופאו של צבא נפוליאון, דומיניק ז'אן לארה הכניס את השימוש בבד גאזה לצורכי חבישה.
השינס
היסטוריה
אלבומם השלישי של הלהקה, Wincing the Night Away, שוחרר ב-23 בינואר 2007. הוא פתח במקום השני של טבלת האלבומים המובילים מאת Billboard 200, עם מכירות של 118,000 עותקים בשבוע הראשון, מספר שיא ומיקום שיא לאלבום אשר הופץ על ידי סאב פופ בלבד. האלבום דלף לאינטרנט ב-20 באוקטובר 2006. בנוסף, הוא הוצע להזמנה מוקדמת, ביחד עם שיר נוסף, בשירות מוזיקה המקוון iTunes.
בלאג'ו
המאות ה-18 וה-19
בשנת 1838 הגיעו לעיר הארכידוכס האוסטרי ריינר והשר קלמנס ונצל פון מטרניך מהעיירה ורנה על גדות האגם באמצעות הספינה לאריו, ספינת הקיטור הראשונה על האגם, שנבנתה בשנת 1826. בלאג'ו הייתה אחת הערים המרכזיות של האצולה הלומברדית וראתה בנייה של וילות וגנים. חנויות יוקרה ותיירים רבים הגיעו והתמקדו בשפת האגם. שטח העיירה היה צפוף מדי והוחלט לבנות במיקומו של הנמל הישן כיכר גדולה.
וילה מלצי ד'אריל
וילה מלצי ידועה בשל הגנים שלה בסגנון אנגלי שמתפתחים בהרמוניה לאורך גדותיו של האגם, והנצר האחרון שלהם נמצא בחצי האי של בלאג'ו, מדרום לאזור המיושב. בגנים אלו יש מונומנטים (כולל גונדולה ונציאנית שהועברה לבלאג'ו ושני פסלים מצריים יקרים), צמחים נדירים ואקזוטיים, עצים, שיחים של קמליות, מטעי אזליאה ורודודנדרונים ענקיים. הווילה, הקפלה ובית הזכוכית מהווים הרכב יוצא דופן של הסגנון הנאו-קלאסי.
כבישים
הגישה לבלאג'ו מתבצעת דרך כבישים צרים בין הערים קומו ולקו. דרך יותר בטוחה להגיע לבלאג'ו היא לנסוע מקומו עד לקדנאביה ולהשתמש במעבורת לטיול מהיר סמוך לבלאג'ו. הדרך מקומו עד לצד המזרחי של הרגל השמאלית של האגם היא צרה מאוד וסוערת. אוטובוסים ציבוריים פועלים מדי יום בין קומו לבלאג'ו. דרך חלופית היא לנסוע בכביש בעל ארבעת הנתיבים לחוף המזרחי של הרגל הימנית של האגם, לנסוע לוורנה ולעלות על מעבורת לבלאג'ו.
מועצה אזורית שומרון
מועצה אזורית שומרון היא מועצה אזורית האחראית על היישובים היהודיים (התנחלויות ומאחזים) באזור השומרון. בראש המועצה עומד החל מאוגוסט 2015 יוסי דגן.
היסטוריה
השטח עליו נמצאת כיום המועצה היה בשליטת ממלכת ירדן מתום מלחמת העצמאות. לאחר מלחמת ששת הימים חזר השטח לשליטה ישראלית. ביוזמת ממשלת ישראל הוקמו התנחלויות יהודיות באזור, כאשר הראשון שבהם, קדומים, הוקם ב-1975. לאחר מכן הוקמו ההתנחלויות אריאל, קרני שומרון, שבי שומרון, כפר תפוח, אלקנה ושא נור. המועצה הוקמה ב-19 באפריל 1979. בתחילה נקראה המועצה 'אשדות שומרון' ובשנת 1981 שונה שמה לשומרון.
הלנה היל ויד
ביוגרפיה
היל הייתה בתו של חבר בית הנבחרים של ארצות הברית מקונטיקט, אבנעזר היל. שמה לאחר הנישואין היה הלנה היל ויד. היא הייתה בין הסופרגיסטיות האמריקאיות שהפגינו מול הבית הלבן. ב-4 ביולי 1917, היא הפכה לאחת הנשים הראשונות שנעצרו על כך, בעודה נושאת כרזה שבה נכתב: "ממשלות שואבות את סמכויותיהן הצודקות מהסכמת הנשלטים ". היא ריצתה שלושה ימים בכלא בוושינגטון די. סי. על כך.
היא נפטרה בשנת 1958 בגיל 82.
סלדה, מלך אסקס
סלדה או סלד (באנגלית: Sledda או Sledd) היה מלך ממלכת אסקס בשלהי המאה השישית. סלדה מלך ככל הנראה בין שנת 587 לערך ועד שנת 604 לערך.
רשימה גנאלוגית שנשתמרה משלהי המאה התשיעית מציינת כי סלדה היה בנו של המלך אסקווין, ויורשו לכס המלוכה. ההיסטוריונים שחיו בימי הביניים: הנרי מהאנטינגדון בספרו "Historia Anglorum", וכן רוג'ר מוונדובר בספרו "Flores Historiarum " ומתיו פאריס בספרו "Chronica Majora" כותבים כי אביו של סלדה היה אאורקנווין (Eorcenwine) או ארקנווין (Erkenwine). היסטוריונים אלה חיו לאחר כיבוש אנגליה על ידי ויליאם הכובש בשנת 1066, אולם ככל הנראה הסתמכו על מקורות קדומים לכיבוש זה.
שנות ה-80 של המאה ה-19
מבחינה פוליטית, העשור אופיין בתחבורת מוגברת בין מעצמות אירופה על השליטה באפריקה, והדבר הוביל לעלייה בקולוניאליזם ולהתגברות של העימותים בין מעצמות אירופה לאוכלוסייה הילידה. מגמה זו הגיעה לשיאה בוועידת ברלין של 85–1884 שבה מעצמות אירופה חילקו ביניהן את יבשת אפריקה, כאשר הן שרטטו מחדש את הגבולות של מדינות היבשת. במקביל, ארצות הברית, יפן ומעצמות נוספות החלו להרחיב את השפעתן באסיה.
Gleichwie der Regen und Schnee vom Himmel fällt, רי"ב 18
Gleichwie der Regen und Schnee vom Himmel fällt (בעברית: כי כאשר ירד הגשם והשלג מן השמים) רי"ב 18, היא קנטטה שהלחין יוהאן סבסטיאן באך. הוא הלחין אותה בהיותו בוויימאר לכבוד תפילת יום "סקסגסימה" (Sexagesima), הוא יום ראשון החל שבועיים לפני יום רביעי של האפר. שנת ההלחנה והביצוע הראשון אינה ידועה בוודאות ומשערים שהיה זה בין 1713 ל-1715, כאשר אחת האפשרויות היא שהוא הלחין אותה ב-1713 וביצע אותה רק ב-1715.
סקוט יאנאו
ביוגרפיה
יאנאו מארח תוכנית רדיו שבועית ומשמש כעורך הג'אז של לוס אנג'לס טיימס (משרה ש"ירש" מלאונרד פד'ר).
ברנדון יורי
ביוגרפיה וחייו האישיים
ברנדון אובחן כהיפראקטיבי בגיל צעיר וקיבל תרופות להרגעה, אך הפסיק לקחת אותן לאחר שלא אהב את השפעותיהן עליו. ברנדון אמר שהוא אוהב להיות פתוח עם המעריצים שלו בנושא הזה.
פרסים
ב-21 ביולי 2014 זכה יורי בפרס הווקאליסט הטוב ביותר בטקס פרסי ה-Alternative Press. באוקטובר ובנובמבר זכה בטקס פרסי ה-AMA ובטקס פרסי ה-EMA לשנת 2018 בתואר האמן האלטרנטיבי האהוב ביותר.
פרויקטים נוספים
בשנת 2018, ברנדון הוציא גרסת כיסוי (קאבר) לשיר The Greatest Show מהמחזמר The Greatest Showman. באותה שנה התארח בשיר Roses של בני בלאנקו ו-Juice WRLD. בשנת 2019 התארח בשיר ME! של הזמרת טיילור סוויפט, וכן הקליט גרסה לשיר "Into the Unknown" עבור פסקול הסרט Frozen 2.
חיטוט באף
מחקר משנת 1995 גילה כי 91% מהנשאלים נוהגים לחטט באף מפעם לפעם. מחקר נוסף בדק את תדירות החיטוט באף אצל בני נוער, וגילה שהנשאלים נהגו לחטט באף 4 פעמים ביום, בממוצע. חלק מהנשאלים נהגו להשקיע בין 15 דקות לשעתיים ביממה לחיטוט באף.
איזבל (סרט)
הפקה
תפקיד גילום דמותה של ג'ולי מרסדן הוצע לבטי דייוויס לאחר שלא זכתה בתפקיד סקרלט או'הרה בסרט "חלף עם הרוח" (שניתן לויוויאן לי).
תמד
מקור השם
משמעותו המקורית של המונח "תמד", כפי שהוא נזכר ב ובספרות חז"ל היא יין שהופק ממים שנוצקו על שיירי ענבים, ולכן נחשב ליין נחות שנועד לפועלים והותר לשתייה לנשים בגלל קלילותו היחסית. במוצא התגלה חותם של יינן יהודי מימי בית שני שעליו המילים "להושע תמד".
בעברית ישראלית אומץ המונח עבור משקה אלכוהולי המופק מדבש, בשל הדמיון הצלילי למילים המקבילות בשפות הסלאביות (miod או med) או בשפות הגרמאניות הקדומות (meduz), שמשמען "דבש".
Feel It Still
בינואר 2018, השיר זכה בפרס גראמי בקטגוריית "ביצוע הפופ הטוב ביותר של צמד/להקה". בנוסף, השיר היה מועמד בקטגוריית שיר הרוק המוביל של פרסי המוזיקה של בילבורד.
ג'יימס הייפ
ג'יימס אדוארד לי מרשלנד (באנגלית: James Edward Lee Marsland; נולד ב-28 בנובמבר 1989), המוכר בשם הבמה ג'יימס הייפ (James Hype) הוא די ג'יי, מפיק מוזיקלי ורמיקסר אנגלי.
הקפיטניה חנרל של צ'ילה
כיבוש
לאחר משלחת ראשונית זו לא גילו השלטונות הקולוניאליים או המתיישבים הספרדיים עניין רב בחקירתה או ביישובה של צ'ילה. היה זה פדרו דה ואלדיביה (Valdivia) שהבין את הפוטנציאל הגלום בהרחבת האימפריה הספרדית דרומה, וביקש את אישורו של פיסרו לפלוש ולכבוש את האדמות שמדרום. משלחת ספרדית שנייה זו פתחה את פרק הכיבוש הספרדי בתולדותיה של צ'ילה. ולדיביה יצא למסע בלווית כמאתיים איש, אך לא פסע בעקבות אלמגרו, אלא הגיע לצ'ילה דרך מדבר אטקמה. בהגיעו לעמק קופיאפו תבע את השטח בעבור מלך ספרד ונתן לו את השם אקסטרמדורה החדשה, על שם אקסטרמדורה, ספרד, ארץ מולדתו. משם המשיך ולדיביה את התקדמותו דרומה עד לעמק אקונקגווה (Aconcagua), שם ניסה הקסיקה מיצ'ימלונגו (Michimalongo) לעצור אותו, אך ללא הצלחה. ב-12 בפברואר 1541 ייסד את העיר סנטיאגו דה נואבה אקסטרמדורה, ששינתה לימים את שמה לסנטיאגו דה צ'ילה, בירת צ'ילה של ימינו, לרגלי גבעת לוסיה הקדושה (Cerro Santa Lucía). תוך חודשים ספורים הוכרז ולדיביה כמושל צ'ילה וכקפיטן-חנרל של אקסטרמדורה החדשה בידי הקבילדו של העיר. תחילה דחה ולדיביה את המינוי, אולם לבסוף קיבל אותו ב-11 ביוני 1541. הספרדים תחת הנהגתו של ולדיביה ביססו את אחיזתם באזור והמשיכו בכיבוש השטח וייסדו למעלה מתריסר ערים נוספות, בהן לה סרנה (La Serena; בשנת 1544), קונספסיון (Concepción; בשנת 1550), לה אימפריאל (La Imperial; בשנת 1552), ולדיביה (Valdivia; בשנת 1552), וייהריקה (Villarrica; בשנת 1553) ולוס קונפינס (Los Confines; בשנת 1553). בו בזמן העניק ולדיביה לנאמניו את האנקומיינדות הראשונות.
מושבה ספרדית
אדמותיו הפוריות של העמק המרכזי הפכו את צ'ילה לאסם התבואה של מלכות המשנה של פרו. עם זאת, נשארה צ'ילה אחד מהמחוזות העניים ביותר של האימפריה הספרדית. במרוצת המאה ה-18 חוותה צ'ילה גידול דמוגרפי וכלכלי מרשים כתוצאה מהרפורמות הבורבוניות ומהשקט לאורך הגבול הדרומי. החברה השתכללה והתפתחה, ובידודה היחסי של צ'ילה הציב אותה במקום נוח ביותר לקדם את פני העצמאות המבוששת לבוא.